open-index/open-wikipedia-markdown huggingface dataset:
მონღოლეთის ჩემპიონატი ჭადრაკში

**მონღოლეთის საჭადრაკო ჩემპიონატი** — ყოველწლიური ტურნირი, რომელსაც მონღოლეთის საჭადრაკო ფედერაცია ატარებს. პირველი ეროვნული ჩემპიონატი ჩატარდა 1948 წელს, ხოლო ქალთა შორის პირველი პირველობა — 1954 წელს.

ბაზარ ხათანბაატარი ფლობს რეკორდს მოგებული ჩემპიონატების რაოდენობით (რვა ტიტული), ხოლო ქალთა შორის ლიდერია ცაგან ბატსეცეგი (შვიდი ტიტული).

## ეროვნული ჩემპიონატის გამარჯვებულები 
[ცერი|მარცხნივ|200px|[ცეგმედ ბატჩულუუნი, მონღოლეთის ჩემპიონი 2006, 2014, 2015 და 2017 წლებში]]

## ქალთა ჩემპიონატის გამარჯვებულები 
[ცერი|მარცხნივ|200px|[დულამსურენ იანჟინდულამი, მონღოლეთის ქალთა ჩემპიონი 2006, 2008, 2012 და 2013 წლებში]]

## სქოლიო
კატეგორია:ეროვნული ჩემპიონატები ჭადრაკში
კატეგორია:ეროვნული ჩემპიონატები ჭადრაკში ქალთა შორის
კატეგორია:ჭადრაკი მონღოლეთში
სერბეთის ჩემპიონატი ჭადრაკში

**სერბეთის ჩემპიონატი ჭადრაკში**  — ყოველწლიური ტურნირი, რომელსაც სერბეთის საჭადრაკო ასოციაცია ატარებს.

პირველი ჩემპიონატები 1935 წლიდან იმართებოდა და 1991 წლამდე მას იუგოსლავიის ჩემპიონატი ჭადრაკში ერქვა. 1992 წელს ჩამოყალიბდა იუგოსლავიის ფედერაციული რესპუბლიკა (რომელსაც 2003 წელს სახელი შეეცვალა და სერბეთი და მონტენეგრო ეწოდა). სერბეთისა და მონტენეგროს ჩემპიონატი ჭადრაკში ტარდებოდა 2006 წლამდე, ვიდრე მონტენეგრო სახელმწიფო კავშირიდან არ გამოვიდა, რის შემდეგაც სერბეთისა და მონტენეგროს ცალკეული ჩემპიონატები დაარსდა.

## გამარჯვებულები 
## სქოლიო
## რესურსები ინტერნეტში 
* სერბეთის ჭადრაკის ფედერაციის ოფიციალური საიტი

კატეგორია:ეროვნული ჩემპიონატები ჭადრაკში
კატეგორია:ეროვნული ჩემპიონატები ჭადრაკში ქალთა შორის
კატეგორია:ჭადრაკი სერბეთში
ნანკინის ცინგლიანგშანის პარკი

**ნანკინის ცინგლიანგშანის პარკი** () ცინგლიანგის ტაძარში ასწავლიდა. ძიუფან ხუეიხუნგი, ასევე ცნობილი როგორც ცინგლიანგი (გარდაიცვალა 1128 წელს), ჩინეთში დიდი და ცნობილი ძენ-ბუდისტი მასწავლებელი, ცინგლიანგის ტაძარში დასახლდა. ცნობილი ძენ-მასწავლებელი თიენთუნგ რიუძინგი (1163–1228) ტაძრის აბატი იყო.
სამხრეთ თანგის დინასტიის დროს ეს ტერიტორია იმპერიული საზაფხულო კურორტი იყო. დაახლოებით 1500 წელს აქ ჩუნგჭენგის შუიუენის აკადემია იყო განთავსებული. დაახლოებით ამ დროს აშენდა ბუდისტური ტაძარი სახელწოდებით „ცინგლიანგ სი“, რომლითაც პარკი ყველაზე მეტად არის ცნობილი.

## აღწერა 
გამწვანების გამო, მას ზოგჯერ „ურბანულ ტყესაც“ უწოდებენ. პარკის შესასვლელს სამი თაღოვანი კარიბჭე აქვს; შუა კარიბჭეზე წარწერა „ცინგლიანგშანი“ კუნგ სიენმა დაწერა. მთავარი ღირსშესანიშნაობებია ცინგლიანგის ტაძარი, ჩუნგ ჭენგის კოლეჯი და ცუეი ვეის პარკი.

პარკი ქალაქის ხუთ საუკეთესო პარკს შორის არის დასახელებული. სხვა პარკებია, შესაბამისად , მოჩოუს ტბის პარკი, სიუენვუს ტბა, ვუჩაომენის პარკი და ჩინური კარიბჭის ციხესიმაგრის პარკი.

## ტრანსპორტირება 
პარკამდე მისვლა ნანკინის მეტროს ხანჭუნგმენისსადგურიდან არის შესაძლებელი.

## იხილეთ აგრეთვე 
* ნანკინის ქვის ქალაქი, ცინგლიანგშანის პარკის მიმდებარედ

## სქოლიო
კატეგორია:პარკები
ზღუდერი (მრავალმნიშვნელოვანი)

საკუთარი სახელი **ზღუდერი** შესაძლოა აღნიშნავდეს ერთ-ერთს ჩამოთვლილთაგან:

* ზღუდერი — სოფელი ქარელის მუნიციპალიტეტში, ძამის ხეობაში
* ზღუდერი — ისტორიული სოფელი სამცხეში
* ზღუდერი — ქალაქ ცხინვალის უბანი

## იხილეთ აგრეთვე
* ზღუდრი — ადგილი ქალაქ გურჯაანის მიდამოებში
ლოკომოტივის ბრუნვა

**ლოკომოტივის ბრუნვა** — დრო, რომელიც აუცილებელია ლოკომოტივის მიერ ერთი წყვილი მატარებლის მომსახურებისთვის ლოკომოტივის ბრიგადების სამუშაო მონაკვეთზე. მოცემული დრო მიიღება ლოკომოტივის მოძრაობის დროისა და საველე, დამხარისხებელ და შუალედურ სადგურებში მათი ყოფნის დროის შეკრებით. ლოკომოტივის ბრუნვის გამოთვლისას ლოკომოტივების უქმად ყოფნა საველე და დამხარისხებელ სადგურებში მიეკუთვნება იმ მონაკვეთს, რომელზეც ის მიდის მარტო ან მატარებელთან ერთად. ლოკომოტივის უქმად ყოფნა გათვალისწინებულია სადგურში მისი შემოსვლის მომენტიდან (საველე ან დამხარისხებელი) გასვლამდე. ლოკომოტივის ბრუნვა, გამოსახულს ლოკომოტივი-დღე-ღამეში, ეწოდება წყვილ მატარებელზე ლოკომოტივების საჭიროების კოეფიციენტი.

*ლოკომოტივის ბრუნვაში* შეიძლება ასევე იგულისხმებოდეს მისი მოძრაობის მიმართულების შეცვლა, რასთან დაკავშირებითაც გამოიყენება ცნება „**ლოკომოტივების ბრუნვის (და ეკიპირების) პუნქტი**“. პუნქტში, სხვა საკითხებთან ერთად, შეიძლება გამოყენებული იყოს შემოსაბრუნებელი წრე ან შემოსაბრუნებელი სამკუთხედი.

## რესურსები ინტერნეტში
* Оборот локомотива // Железнодорожный транспорт: энциклопедия / гл. ред. Н. С. Конарев. — М.: Большая российская энциклопедия, 1994. — С. 266. — ISBN 5-85270-115-7.

კატეგორია:სარკინიგზო ტრანსპორტი
კალაკმულის მუნიციპალიტეტი

**კალაკმულის მუნიციპალიტეტი** () ― მუნიციპალიტეტი კამპეჩეს შტატში, მექსიკის სამხრეთ-აღმოსავლეთ ნაწილში, იუკატანის ნახევარკუნძულზე. 2020 წლის აღწერის მიხედვით, მუნიციპალიტეტის მოსახლეობა 31 714 ადამიანს შეადგენს, რაც 2010 წლის მაჩვენებელთან შედარებით 18 %-ით მეტია. მუნიციპალიტეტის ფართობია 14 031.51 კმ². მოსახლეობის სიმჭიდროვეა 2.3 ადამიანი კმ²-ზე. ტერიტორია კამპეჩეს შტატის შემადგენლობაში 1996 წლის 31 დეკემბერს შევიდა. მუნიციპალიტეტის ადმინისტრაციული ცენტრია სპუხილი. მექსიკის სტატისტიკისა და გეოგრაფიის ეროვნული ინსტიტუტის კლასიფიკაციით, მუნიციპალიტეტის კოდია 04010.

## იხილეთ აგრეთვე
*კამპეჩეს მუნიციპალიტეტები

## რესურსები ინტერნეტში
*Ayuntamiento de Calakmul Official website 
*Municipio de Calakmul from official Campeche state government website 

## სქოლიო
კატეგორია:კამპეჩეს მუნიციპალიტეტები
ტექნიკური მომსახურების პუნქტი

thumb|მეტროს შემადგენლობა ტექნიკური მომსახურების პუნქტში.
[thumb|[სალოკომოტივე დეპოს შენობის კომპლექსის ლურჯ-ყვითელ შენობაზე შეიძლება დავინახოთ დიდი წარწერა „ПТОЛ“ (ლოკომოტივების ტექნიკური მომსახურების პუნქტი).]]
[thumb|ლოკომოტივების ტექნიკური მომსახურების პუნქტი კრასნოიარსკის მხარეში, სადგურ [ილანსკაია (სადგური)|ილანსკაიაში. დამახასიათებელი ატრიბუტი „ПТОЛ“ (ლოკომოტივების ტექნიკური მომსახურების პუნქტი) — დაყენებული ქვიშის ყუთის მოცულობის სიმაღლეზე.]]
**ტექნიკური მომსახურების პუნქტი** — სატრანსპორტო საწარმოს სამომსახურეო განყოფილება, რომელშიც ტარდება მოძრავი შემადგენლობის ტექნიკური მომსახურება, პირველ რიგში *სარელსო ტრანსპორტის*. ტექნიკური მომსახურების პუნქტი გამოიყენება რკინიგზის ტრანსპორტზე (ვაგონების, ლოკომოტივების (**ლოკომოტივების ტექნიკური მომსახურების პუნქტი**), ელექტრომატარებლების, დიზელმატარებლების, სპეციალური თვითმავალი მოძრავი შემადგენლობების მომსახურება); მეტროპოლიტენში (მეტროპოლიტენის ვაგონების მომსახურება), ქალაქის ელექტროტრანსპორტის სისტემაში (ტრამვაების და ტროლეიბუსების მომსახურება). ქალაქის ელექტროტრანსპორტზე ტექნიკური მომსახურების პუნქტის ტერიტორია ასევე გამოიყენება მოძრავი შემადგენლობის გასაჩერებლად ღამის პერიოდში.

## ლოკომოტივების ტექნიკური მომსახურების პუნქტი 
ტექნიკური მომსახურების პუნქტი, რომელიც ასრულებს ლოკომოტივების რემონტს პოსტსაბჭოთა სივრცის რკინიგზებზე, ცნობილია აბრევიატურით „ПТОЛ“ (ლოკომოტივების ტექნიკური მომსახურების პუნქტი). პირველ რიგში მისით აჭიჭურვებიან სალოკომოტივე დეპოები და ლოკომოტივების ბრუნვის და ეკიპირების პუნქტები.

## სქოლიო
კატეგორია:დეპო
კოდი კრისტიანი

**კოდი ალენ კრისტიანი** (დ.15 აპრილი, 1995) — ამერიკელი მსახიობი. ის ყველაზე მეტად ცნობილია მაიკ მონტგომერის როლით *ABC Family/Freeform*-ის სერიალში *„პატარა საყვარელი მატყუარები“* მეხუთე და მეექვსე სეზონებში. თეო რეიკენის როლისთვის მან მოიპოვა ნომინაცია *Teen Choice Awards*-ზე კატეგორიაში „ზაფხულის ტელევარსკვლავი: მამაკაცი“.  იგი ასევე ცნობილია იმით, რომ ახმოვანებს *Cloud Strife*-ს *Final Fantasy VII Remake*-ის ფრენჩაიზში, რისთვისაც მიიღო *Golden Joystick*-ის ჯილდო კატეგორიაში „საუკეთესო მთავარი როლის შემსრულებელი“ და ნომინირებული იყო *BAFTA Award for Performer in a Leading Role*-ზე.

## კარიერა
კრისტიანი ცნობილია მაიკ მონტგომერის როლით *Freeform*-ის სერიალში *„პატარა საყვარელი მატყუარები“*, თეო რეიკენის როლით *MTV*-ის სერიალ *„თინეიჯერი მგელი“* მე-5 და მე-6 სეზონებში და აშერ ადამსის როლით *CW Network*-ის სერიალში *„All American“*.
მისი სხვა სამსახიობო ნამუშევრები მოიცავს ეპიზოდურ როლებს სერიალებში: *„True Blood“*, ''„Grey's Anatomy“* და *„Back to You“*. ასევე, ის მონაწილეობდა ფილმებში: *„Kill the Irishman“* და *„The Starving Games“*, რომელიც ფილმ *„The Hunger Games“* პაროდიაა.

როგორც გამხმოვანებელმა, კრისტიანმა გაახმოვანა კლაუდ სტრაიფი თამაშში *„Final Fantasy VII Remake“*. მან ეს როლი კვლავ შეასრულა შემდეგ პროექტებში: *„Chocobo GP“*, *„Crisis Core: Final Fantasy VII Reunion“*, *„Final Fantasy VII Rebirth“* და *„Final Fantasy Tactics: The Ivalice Chronicles“*.

2020 წლის 26 ივნისს, კრისტიანი იმ „თინეიჯერი მგელის“ ყოფილ მსახიობებს შორის იყო, რომლებმაც მონაწილეობა მიიღეს საქველმოქმედო ვირტუალურ ტრანსლაციაში. ღონისძიება სერიალის მეცხრე წლისთავს მიეძღვნა და მისი მიზანი იყო ორგანიზაცია *First Responders First''-ის დახმარება, რომელიც COVID-19-ის პანდემიის დროს წინა ხაზზე მომუშავე პერსონალს ეხმარებოდა.

## პირადი ცხოვრება
კრისტიანის დედა პენობსკოტის ტომის ინდიელია და მეინის შტატში გაიზარდა. ის ასევე მკერდის კიბოსგან განკურნებული პაციენტია, რის გამოც კრისტიანი აქტიურად მონაწილეობს კამპანიებში მკერდის კიბოს კვლევებისთვის თანხების მოსაგროვებლად.

## რესურსები ინტერნეტში
* 
* 

## სქოლიო
კატეგორია:დაბადებული 1995
კატეგორია:დაბადებული 15 აპრილი
კატეგორია:ცოცხალი ადამიანები
კატეგორია:ამერიკელები
კატეგორია:ამერიკელი მსახიობები
კატეგორია:მამაკაცი მსახიობები
კატეგორია:ამერიკელი მამაკაცი გამხმოვანებლები
კატეგორია:ამერიკელი მამაკაცი ვიდეო თამაშების მსახიობები
კანდელარიის მუნიციპალიტეტი

**კანდელარიის მუნიციპალიტეტი** () ― მუნიციპალიტეტი კამპეჩეს შტატში, მექსიკის სამხრეთ-აღმოსავლეთ ნაწილში, იუკატანის ნახევარკუნძულზე. 2020 წლის აღწერის მიხედვით, მუნიციპალიტეტის მოსახლეობა 46 913 ადამიანს შეადგენს, რაც 2010 წლის მაჩვენებელთან შედარებით 13.9 %-ით მეტია. მუნიციპალიტეტის ფართობია 5 687.63 კმ². მოსახლეობის სიმჭიდროვეა 8.2 ადამიანი კმ²-ზე. ტერიტორია კამპეჩეს შტატის შემადგენლობაში 1998 წლის 1-ელ ივლისს შევიდა. მუნიციპალიტეტის ადმინისტრაციული ცენტრია კანდელარია. მექსიკის სტატისტიკისა და გეოგრაფიის ეროვნული ინსტიტუტის კლასიფიკაციით, მუნიციპალიტეტის კოდია 04011.

## კლიმატი
## იხილეთ აგრეთვე
*კამპეჩეს მუნიციპალიტეტები

## რესურსები ინტერნეტში
*Ayuntamiento de Candelaria Municipal website 
*Municipio de Candelaria from Campeche state government website 

## სქოლიო
კატეგორია:კამპეჩეს მუნიციპალიტეტები
ჩამპოტონის მუნიციპალიტეტი

**ჩამპოტონის მუნიციპალიტეტი** () ― მუნიციპალიტეტი კამპეჩეს შტატში, მექსიკის სამხრეთ-აღმოსავლეთ ნაწილში, იუკატანის ნახევარკუნძულზე. 2020 წლის აღწერის მიხედვით, მუნიციპალიტეტის მოსახლეობა 78 170 ადამიანს შეადგენს. მუნიციპალიტეტის ფართობია 6 589.7 კმ². მოსახლეობის სიმჭიდროვეა 11.9 ადამიანი კმ²-ზე. ტერიტორია კამპეჩეს შტატის შემადგენლობაში 1840 წლის 30 ნოემბერს შევიდა. მუნიციპალიტეტის ადმინისტრაციული ცენტრია ჩამპოტონი. მექსიკის სტატისტიკისა და გეოგრაფიის ეროვნული ინსტიტუტის კლასიფიკაციით, მუნიციპალიტეტის კოდია 04004.

## იხილეთ აგრეთვე
*კამპეჩეს მუნიციპალიტეტები

## სქოლიო
კატეგორია:კამპეჩეს მუნიციპალიტეტები
ესკარსეგის მუნიციპალიტეტი

**ესკარსეგის მუნიციპალიტეტი** () ― მუნიციპალიტეტი კამპეჩეს შტატში, მექსიკის სამხრეთ-აღმოსავლეთ ნაწილში, იუკატანის ნახევარკუნძულზე. 2020 წლის აღწერის მიხედვით, მუნიციპალიტეტის მოსახლეობა 59 923 ადამიანს შეადგენს, რაც 2010 წლის მაჩვენებელთან შედარებით 10.6 %-ით მეტია. მუნიციპალიტეტის ფართობია 4 798.22 კმ². მოსახლეობის სიმჭიდროვეა 12.5 ადამიანი კმ²-ზე. ტერიტორია კამპეჩეს შტატის შემადგენლობაში 1990 წლის 19 ივლისს შევიდა. მუნიციპალიტეტის ადმინისტრაციული ცენტრია ესკარსეგა. მექსიკის სტატისტიკისა და გეოგრაფიის ეროვნული ინსტიტუტის კლასიფიკაციით, მუნიციპალიტეტის კოდია 04009.

## იხილეთ აგრეთვე
*კამპეჩეს მუნიციპალიტეტები

## იხილეთ აგრეთვე
*
*Ayuntamiento de Escárcega Official website 
*Link to tables of population data from Census of 2005 INEGI: Instituto Nacional de Estadística, Geografía e Informática
*
*

## სქოლიო
კატეგორია:კამპეჩეს მუნიციპალიტეტები
პედრო ანტონიო პიმენტელი

**პედრო ანტონიო პიმენტელი** (დ. 1830 – გ. 1874) — დომინიკელთა რესპუბლიკის სამხედრო და პოლიტიკური მოღვაწე. იგი დომინიკელთა რესპუბლიკის მე-12 პრეზიდენტის თანამდებობას 1865 წლის 25 მარტიდან ამავე წლის 4 აგვისტომდე იკავებდა. მას ასევე ეკავა სანტიაგო-დე-ლოს-კაბალიეროსის გუბერნატორის, ომის მინისტრისა და დომინიკელთა რესპუბლიკის კონგრესის დეპუტატის თანამდებობები. პედრო დაიბადა ხასინტო პიმენტელისა და ხუანა ჩამოროს ოჯახში. იგი 1874 წელს ჰაიტიში, კვარტიე-მორინში, ავადმყოფობისაგან უკიდურეს სიღარიბეში გარდაიცვალა.

## რესურსები ინტერნეტში
*Antonio Pimentel Biography

## სქოლიო
კატეგორია:დაბადებული 1830
კატეგორია:გარდაცვლილი 1874
კატეგორია:დომინიკელთა რესპუბლიკის პრეზიდენტები
კატეგორია:დომინიკელთა რესპუბლიკის პოლიტიკოსები
პედრო ბართოლომე ბენუა

**პედრო ბართოლომე ბენუა** (დ. 13 თებერვალი, 1921 – გ. 5 აპრილი, 2012) — დომინიკელთა რესპუბლიკის პოლიტიკოსი და სამხედრო ოფიცერი. იგი 1965 წლის 1 მაისიდან 7 მაისამდე დომინიკელთა რესპუბლიკის რიგით მე-7 დროებითი პრეზიდენტის მოვალეობას ასრულებდა. იგი ასევე იყო „რევოლუციური კომიტეტის“ წევრი, რომელიც ქვეყანას 1965 წლის 25 აპრილს რამდენიმე საათის განმავლობაში მართავდა.

## რესურსები ინტერნეტში
* Rulers.org

## სქოლიო
კატეგორია:დაბადებული 1921
კატეგორია:დაბადებული 13 თებერვალი
კატეგორია:გარდაცვლილი 2012
კატეგორია:გარდაცვლილი 5 აპრილი
კატეგორია:დომინიკელთა რესპუბლიკის პრეზიდენტები
კატეგორია:დომინიკელთა რესპუბლიკის პოლიტიკოსები
ხოსე რაფაელ მოლინა ურენია

**ხოსე რაფაელ მოლინა ურენია** (დ. 30 აპრილი, 1921 – გ. 22 მაისი, 2000) — დომინიკელი პოლიტიკოსი, რომელიც 1965 წლის 25 აპრილიდან 27 აპრილამდე დომინიკელთა რესპუბლიკის პრეზიდენტის მოვალეობას ასრულებდა. პრეზიდენტის თანამდებობაზე ხანმოკლე ყოფნის შემდეგ, 1966-1968 წლებში იგი დაინიშნა დომინიკელთა რესპუბლიკის მუდმივ წარმომადგენლად გაეროში, ხოლო 1968-1971 წლებში — ელჩად საფრანგეთში.

იგი დაქორწინებული იყო ფლორ პულგარზე, რომელიც მოლინას სამდღიანი პრეზიდენტობის დროს დომინიკელთა რესპუბლიკის პირველი ლედი გახდა.

## სქოლიო
კატეგორია:დაბადებული 1921
კატეგორია:დაბადებული 30 აპრილი
კატეგორია:გარდაცვლილი 2000
კატეგორია:გარდაცვლილი 22 მაისი
კატეგორია:დომინიკელთა რესპუბლიკის პრეზიდენტები
კატეგორია:დომინიკელთა რესპუბლიკის პოლიტიკოსები
მიგელ სანტინ დელ კასტილიო

**მიგელ სანტინ დელ კასტილიო**  (დ. 1830 — გ. 1880) — ელ-სალვადორის რესპუბლიკის პრეზიდენტი 1858 წლის 7 თებერვლიდან 24 ივნისამდე და 1858 წლის 18 სექტემბრიდან 1859 წლის 19 იანვრამდე.

1858 წლის 7 თებერვალს, სენატის პრეზიდენტმა, დონ ლორენსო სეპედამ, უმაღლესი ხელისუფლება 1858-1860 წლების კონსტიტუციური ვადით გადააბარა არჩეულ პრეზიდენტს, გენერალ მიგელ სანტინ დელ კასტილიოს.

1858 წლის მაისში, სანტინ დელ კასტილიომ სან-სალვადორში დააარსა სამხედრო აკადემია, რომელიც მიზნად ისახავდა არტილერიის, ქვეითი ჯარისა და კავალერიის ტაქტიკურ სწავლებას.

1858 წლის 24 ივნისს, შეუძლოდ ყოფნის გამო, მან უმაღლესი მართვის სადავეები მეორე უფლებამოსილ პირს, გენერალ ხერარდო ბარიოსს გადააბარა. 1858 წლის 18 სექტემბერს გენერალმა ბარიოსმა უმაღლესი ხელისუფლება კვლავ მას დაუბრუნა, ხოლო 1859 წლის 19 იანვარს სანტინმა მართვის სადავეები საბოლოოდ გადასცა გენერალ ხოაკინ ეუფრასიო გუსმანს.

## სქოლიო
კატეგორია:სალვადორის პრეზიდენტები
კატეგორია:სალვადორელი პოლიტიკოსები
კატეგორია:XIX საუკუნის პოლიტიკოსები
კატეგორია:დაბადებული 1830
კატეგორია:გარდაცვლილი 1880
სანტიაგო გონსალესი

**სანტიაგო გონსალეს პორტილიო** (დ. 25 ივლისი, 1818 — გ. 1 აგვისტო, 1887) — ელ-სალვადორის სამხედრო ოფიცერი და გენერალი, რომელიც ელ-სალვადორის პრეზიდენტის თანამდებობას 1871 წლის 15 აპრილიდან 1876 წლის 1 თებერვლამდე იკავებდა.

## ბიოგრაფია
სანტიაგო გონსალეს პორტილიო დაიბადა 1818 წლის 25 ივლისს საკაპაში, ახალი ესპანეთის ვიცე-სამეფოში. მოგვიანებით მან მიატოვა ბარიოსი და შეუერთდა შემოჭრილ გვატემალელებს რაფაელ კარერას მეთაურობით.

იგი გარდაიცვალა 1887 წლის 1 აგვისტოს სან-სალვადორში.

## სქოლიო
კატეგორია:დაბადებული 1818
კატეგორია:დაბადებული 25 ივლისი
კატეგორია:გარდაცვლილი 1887
კატეგორია:გარდაცვლილი 1 აგვისტო
კატეგორია:სალვადორის პრეზიდენტები
კატეგორია:სალვადორელი პოლიტიკოსები
კატეგორია:XIX საუკუნის პოლიტიკოსები
მანუელ მენდესი

მანუელ მენდესი (გ. 1 სექტემბერი, 1872) — ელ-სალვადორელი პოლიტიკოსი, რომელიც 1872 წლის თებერვლიდან ამავე წლის სექტემბერში მის მკვლელობამდე ელ-სალვადორის ვიცე-პრეზიდენტის თანამდებობას იკავებდა. გარდა ამისა, 1872 წლის მაისსა და ივნისში იგი ასრულებდა პრეზიდენტის მოვალეობას. იგი ასევე იკავებდა შინაგან საქმეთა მინისტრის თანამდებობას.

## ბიოგრაფია
მენდესი აირჩიეს ელ-სალვადორის ვიცე-პრეზიდენტად და თანამდებობა დაიკავა 1872 წლის 1 თებერვალს, პრეზიდენტ მარშალ სანტიაგო გონსალესის ადმინისტრაციაში. 10 მაისს მან გონსალესის ნაცვლად პრეზიდენტის მოვალეობის შესრულება დაიწყო, სანამ ეს უკანასკნელი არმიას ხელმძღვანელობდა ჰონდურასის პრეზიდენტ ხოსე მარია მედინას წინააღმდეგ ბრძოლაში. გონსალესმა საპრეზიდენტო მოვალეობების შესრულება 16 ივნისს განაახლა.

1872 წლის 1 სექტემბერს, საღამოს 9:00 საათზე, მენდესი მოკლეს სან-სალვადორის მთავარ მოედანზე.

## ლიტერატურა
*

## სქოლიო
კატეგორია:გარდაცვლილი 1872
კატეგორია:გარდაცვლილი 1 სექტემბერი
კატეგორია:სალვადორის პრეზიდენტები
კატეგორია:სალვადორელი პოლიტიკოსები
კატეგორია:XIX საუკუნის პოლიტიკოსები
კატეგორია:XIX საუკუნეში მოკლული პრეზიდენტები
კარლოს ესეტა

**კარლოს ბასილიო ესეტა ი ლეონი** (დ. 14 ივნისი, 1852 — გ. 21 მარტი, 1903) — ელ-სალვადორის პრეზიდენტი 1890 წლის 22 ივნისიდან 1894 წლის 9 ივნისამდე, ვიდრე მას „ორმოცდაოთხთა რევოლუციის“ (Revolution of the 44) შედეგად დაამხობდნენ. იგი სამხედრო მმართველი იყო. გარდაიცვალა 1903 წლის 21 მარტს, 50 წლის ასაკში.

## ადრეული წლები
კარლოს ესეტა დაიბადა სან-სალვადორში, ელ-სალვადორში, 1852 წლის 14 ივნისს. მამამისი იყო გენერალი ელიხიო ესეტა, ხოლო დედა ასუნსიონ დე ლეონ კორლეტო. მას ჰყავდა უმცროსი ძმა, ანტონიო ესეტა.

ესეტას მმართველობის პერიოდში ელ-სალვადორმა შენარჩუნდა ფარდობითი პოლიტიკური სტაბილურობა, მაშინ როცა მეზობელი რესპუბლიკები ჰონდურასი და გვატემალა ერთმანეთთან ომში იყვნენ ჩაბმულნი. თუმცა, მან მალევე დაკარგა მსხვილი მიწათმფლობელების კეთილგანწყობა და 1894 წლის 9 ივნისს „ორმოცდაოთხთა რევოლუციის“ შედეგად ჩამოაგდეს. გადატრიალებას სათავეში ედგა რაფაელ ანტონიო გუტიერესი, რომელსაც მხარს უჭერდნენ ნიკარაგუა, გვატემალა და ჰონდურასი.

## ცხოვრების ბოლო წლები და გარდაცვალება
იგი ჯერ პანამაში გაიქცა, შემდეგ კი ევროპაში გაემგზავრა, რადგან მის წინააღმდეგ სასიკვდილო განაჩენი იყო გამოტანილი. მოგვიანებით იგი ცენტრალურ ამერიკაში დაბრუნდა და საბოლოოდ დასახლდა მასატლანში, მექსიკაში, სადაც 1903 წლის 21 მარტს, 50 წლის ასაკში გარდაიცვალა. მისი ნეშტი დაკრძალულია მასატლანის ანხელა პერალტას სახელობის სასაფლაოზე.

## სქოლიო
კატეგორია:დაბადებული 1852
კატეგორია:დაბადებული 14 ივნისი
კატეგორია:გარდაცვლილი 1903
კატეგორია:გარდაცვლილი 21 მარტი
კატეგორია:ლიდერები რომლებმაც ძალაუფლება ხელში აიღეს პუტჩით
კატეგორია:გადატრიალების შედეგად თანამდებობიდან გადაყენებული ლიდერები
კატეგორია:სალვადორის პრეზიდენტები
კატეგორია:სალვადორელი პოლიტიკოსები
კატეგორია:XIX საუკუნის პოლიტიკოსები
აპოსოლის მუნიციპალიტეტი

**აპოსოლის მუნიციპალიტეტი** () ― მუნიციპალიტეტი საკატეკასის შტატში, მექსიკის ჩრდილოეთ-ცენტრალურ ნაწილში. 2020 წლის აღწერის მიხედვით, მუნიციპალიტეტის მოსახლეობა 6 260 ადამიანს შეადგენს, რაც 2010 წლის მაჩვენებელთან შედარებით 0.9 %-ით ნაკლებია. მუნიციპალიტეტის ფართობია 293.631 კმ². მოსახლეობის სიმჭიდროვეა 21.3 ადამიანი კმ²-ზე. ტერიტორია საკატეკასის შტატის შემადგენლობაში 1916 წლის 19 აგვისტოს შევიდა. მუნიციპალიტეტის ადმინისტრაციული ცენტრია აპოსოლი. მექსიკის სტატისტიკისა და გეოგრაფიის ეროვნული ინსტიტუტის კლასიფიკაციით, მუნიციპალიტეტის კოდია 32001.

## იხილეთ აგრეთვე
*საკატეკასის შტატის მუნიციპალიტეტები

## სქოლიო
კატეგორია:საკატეკასის მუნიციპალიტეტები
კალკინის მუნიციპალიტეტი

**კალკინის მუნიციპალიტეტი** () ― მუნიციპალიტეტი კამპეჩეს შტატში, მექსიკის სამხრეთ-აღმოსავლეთ ნაწილში, იუკატანის ნახევარკუნძულზე. 2020 წლის აღწერის მიხედვით, მუნიციპალიტეტის მოსახლეობა 59 232 ადამიანს შეადგენს, რაც 2010 წლის მაჩვენებელთან შედარებით 12 %-ით მეტია. მუნიციპალიტეტის ფართობია 2 108.7 კმ². მოსახლეობის სიმჭიდროვეა 28.1 ადამიანი კმ²-ზე. ტერიტორია კამპეჩეს შტატის შემადგენლობაში 1862 წლის 4 ივლისს შევიდა. მუნიციპალიტეტის ადმინისტრაციული ცენტრია კალკინი. მექსიკის სტატისტიკისა და გეოგრაფიის ეროვნული ინსტიტუტის კლასიფიკაციით, მუნიციპალიტეტის კოდია 04001.

## იხილეთ აგრეთვე
*კამპეჩეს მუნიციპალიტეტები

## რესურსები ინტერნეტში
*Ayuntamiento de Calkiní Official website 
*Municipio de Calkiní from official Campeche state government website 

## სქოლიო
კატეგორია:კამპეჩეს მუნიციპალიტეტები
პინალ-დე-ამოლესი

**პინალ-დე-ამოლესის მუნიციპალიტეტი** () ― მუნიციპალიტეტი კერეტაროს შტატში, მექსიკის ცენტრალურ ნაწილში. 2020 წლის აღწერის მიხედვით, მუნიციპალიტეტის მოსახლეობა 27 365 ადამიანს შეადგენს, რაც 2010 წლის მაჩვენებელთან შედარებით 1 %-ით მეტია. მუნიციპალიტეტის ფართობია 712.1 კმ². მოსახლეობის სიმჭიდროვეა 38.4 ადამიანი კმ²-ზე. ტერიტორია კერეტაროს შტატის შემადგენლობაში 1825 წლის 12 აგვისტოს შევიდა. მუნიციპალიტეტის ადმინისტრაციული ცენტრია პინალ-დე-ამოლესი. სახელწოდება მომდინარეობს ნაუატლის სიტყვიდან *ამოლი*, რითიც რეგიონში მოყვანილ ტკბილ კარტოფილს აღნიშნავენ. სახელწოდება ასევე უკავშირდება იმ ფაქტს, რომ მუნიციპალიტეტი ფიჭვის ტყეებითაა გარშემორტყმული. მექსიკის სტატისტიკისა და გეოგრაფიის ეროვნული ინსტიტუტის კლასიფიკაციით, მუნიციპალიტეტის კოდია 22 002.

## იხილეთ აგრეთვე
*კერეტაროს მუნიციპალიტეტები

## შენიშვნა
## სქოლიო
კატეგორია:კერეტაროს მუნიციპალიტეტები
განათლების ფსიქოლოგია

**განათლების ფსიქოლოგია** — ფსიქოლოგიის დარგი, რომელიც შეისწავლის ადამიანის სწავლის პროცესებს სამეცნიერო პერსპექტივიდან. იგი ფოკუსირებულია როგორც კოგნიტურ, ისე ბიჰევიორისტულ ასპექტებზე, რაც მკვლევრებს ეხმარება გაიგონ ინდივიდუალური განსხვავებები ინტელექტში, კოგნიტურ განვითარებაში, მოტივაციაში, თვითრეგულაციასა და თვითაღქმაში.

განათლების ფასიქოლოგია ეყრდნობა რაოდენობრივ მეთოდებს, მათ შორის ტესტირებასა და გაზომვას, რათა გააუმჯობესოს სასწავლო დიზაინი, კლასის მართვა და შეფასების სისტემები.

## ისტორია
ანტიკური ხანა და ადრეული მოდერნიზმი
სწავლების მეთოდებზე რეფლექსია ჯერ კიდევ პლატონისა და არისტოტელეს დროს დაიწყო. პლატონი მიიჩნევდა, რომ ცოდნა თანდაყოლილია, ხოლო არისტოტელე ხაზს უსვამდა ასოციაციურ სწავლას.
XVII საუკუნეში ჯონ ლოკი გამოვიდა „Tabula rasa“-ს (სუფთა დაფა) კონცეფციით, რაც გულისხმობდა, რომ ადამიანი ცოდნის გარეშე იბადება და ყველაფერს გამოცდილებით სწავლობს.

## დარგის ჩამოყალიბება
საგანმანათლებლო ფსიქოლოგია, როგორც დამოუკიდებელი დისციპლინა, XX საუკუნის დასაწყისში ჩამოყალიბდა. ამ პერიოდის საკვანძო ფიგურები იყვნენ:

*უილიამ ჯეიმსი: ამერიკული ფსიქოლოგიის მამა, რომელიც ხაზს უსვამდა ჩვევების ჩამოყალიბების მნიშვნელობას სწავლაში.

*ალფრედ ბინე: შექმნა პირველი ინტელექტის ტესტი (ბინე-სიმონის ტესტი), რათა გამოევლინა სპეციალური საჭიროებების მქონე ბავშვები.

*ედუარდ თორნდაიკი: შეიმუშავა „ეფექტის კანონი“ და საფუძველი ჩაუყარა ინსტრუმენტულ კონდიცირებას.

## ძირითადი პერსპექტივები
ბიჰევიორისტული პერსპექტივა
ამ მიდგომის მიხედვით, სწავლა არის ქცევის ცვლილება გარემო სტიმულებზე რეაგირების შედეგად. მასწავლებლები იყენებენ წახალისებას (ქულები, შექება), რათა განამტკიცონ სასურველი ქცევა. თუმცა, ზოგიერთი მკვლევარი მიიჩნევს, რომ გარეგანმა ჯილდომ შესაძლოა შეამციროს შინაგანი მოტივაცია.

თანამედროვე საგანმანათლებლო ფსიქოლოგიაში კოგნიტური პერსპექტივა, როგორც მიდგომა დომინანტურია. იგი შეისწავლებს, თუ როგორ ხდება ინფორმაციის აღქმა, დამუშავება, შენახვა და აღდგენა მეხსიერებიდან. მნიშვნელოვანი თემებია:

*მეხსიერების სტრუქტურა: ხანმოკლე და ხანგრძლივი მეხსიერება.

*პრობლემის გადაჭრა: როგორ იყენებენ სტუდენტები არსებულ სქემებს ახალი გამოწვევების დასაძლევად.

განვითარების პერსპექტივა, ფოკუსირებულია იმაზე, თუ როგორ იცვლება ადამიანის სწავლის შესაძლებლობები ასაკთან ერთად. ჟან პიაჟეს კოგნიტური განვითარების თეორიამ (სენსომოტორული, ოპერაციამდელი, კონკრეტული ოპერაციებისა და ფორმალური ოპერაციების სტადიები) გადამწყვეტი როლი ითამაშა სასწავლო პროგრამების ასაკობრივ ადაპტაციაში.

ინტელექტი და ინდივიდუალური განსხვავებები
საგანმანათლებლო ფსიქოლოგია დიდ ყურადღებას უთმობს ინდივიდუალურ განსხვავებებს, როგორიცაა:

*IQ ტესტირება: სტანდარტიზებული ინსტრუმენტები (მაგ. Stanford-Binet, WISC).

*სწავლის დარღვევები: დისლექსია, ADHD (ყურადღების დეფიციტისა და ჰიპერაქტივობის სინდრომი).

*ნიჭიერება: მაღალი ინტელექტის მქონე ბავშვების იდენტიფიცირება და მათთვის სპეციალური პროგრამების შექმნა.

## ლიტერატურა
*Woolfolk, A. Educational Psychology. 14th Edition. Pearson, 2019.

*Santrock, J. W. Educational Psychology. McGraw-Hill Education, 2017.

*Piaget, J. The Psychology of Intelligence. Routledge, 1950.

კატეგორია:ფსიქოლოგია
კატეგორია:განათლება
თვითრეგულაცია

**თვითრეგულაცია** - თვითრეგულირებადი სწავლა, აქტიური და კონსტრუქციული პროცესი, რომლის დროსაც ინდივიდები აყალიბებენ მიზნებს საკუთარი სწავლისთვის, შემდეგ კი ცდილობენ გააკონტროლონ და დაარეგულირონ თავიანთი კოგნიცია, მოტივაცია და ქცევა.

## ლიტერატურა
*Zimmerman, B. J. Becoming a Self-Regulated Learner: An Overview. Theory Into Practice, 2002.

*Pintrich, P. R. A Conceptual Framework for Assessing Motivation and Self-Regulated Learning in College Students. Educational Psychology Review, 2004.

*Schunk, D. H. Learning Theories: An Educational Perspective. Pearson, 2012.

კატეგორია:განათლება
კატეგორია:ფსიქოლოგია
კატეგორია:პიროვნული განვითარება
კატეგორია:კოგნიტური ფსიქოლოგია
ფრესნილიო

**ფრესნილიოს მუნიციპალიტეტი** () ― მუნიციპალიტეტი საკატეკასის შტატში, მექსიკის ჩრდილოეთ-ცენტრალურ ნაწილში. 2020 წლის აღწერის მიხედვით, მუნიციპალიტეტის მოსახლეობა 240 532 ადამიანს შეადგენს, რაც 2010 წლის მაჩვენებელთან შედარებით 12.9 %-ით მეტია. მუნიციპალიტეტის ფართობია 5 104.663 კმ². მოსახლეობის სიმჭიდროვეა 47.1 ადამიანი კმ²-ზე. ტერიტორია საკატეკასის შტატის შემადგენლობაში 1825 წლის 17 იანვარს შევიდა. მუნიციპალიტეტის ადმინისტრაციული ცენტრია ფრესნილიო. მექსიკის სტატისტიკისა და გეოგრაფიის ეროვნული ინსტიტუტის კლასიფიკაციით, მუნიციპალიტეტის კოდია 32010.

## იხილეთ აგრეთვე
*საკატეკასის შტატის მუნიციპალიტეტები

## სქოლიო
კატეგორია:საკატეკასის მუნიციპალიტეტები
ლენ დეიტონი

**ლენ დეიტონი** (; ნამდვილი სახელი და გვარი — ლეონარდ სირილ დეიტონი, Leonard Cyril Deighton; დ. 18 თებერვალი, 1929, მარლიბონი, ლონდონი, — გ. 15 მარტი, 2026, გერნსი) — ინგლისელი მწერალი, XX საუკუნის ე. წ. ჯაშუშური პროზის ერთ-ერთი საუკეთესო წარმომადგენელი.

## ბიოგრაფია 
მსახურობდა სამეფო სამხედრო-საჰაერო ძალებში (ძირითადად ფოტოგრაფად, 1946-1949). 1955 წელს დაამთავრა ხელოვნების სამეფო კოლეჯი გრაფიკული დიზაინის განხრით და დაიწყო მუშაობა ილუსტრატორად და წიგნების მხატვრულ გამფორმებლად. პირველი თხზულება — ჯაშუშური რომანი „იპკრესის საქმე“ (The Ipcress File, 1962) გამოქვეყნებისთანავე ბესტსელერად იქცა. სხვა ჯაშუშური შინაარსის ნაწარმოებებიდან აღსანიშნავია „დაკრძალვაზე ბერლინში“ (In Funeral in Berlin, 1964), „ტვინი მილიარდ დოლარად“ (The Billion Dollar Brain, 1966), „სიკვდილი ძვირადღირებულ ადგილას“ (An Expensive Place to Die, 1967). რომანში „მხოლოდ მაშინ, როცა მეცინება“ (Only When I Larf, 1968) სიუჟეტი თაღლითების სამყაროში ვითარდება, „ბომბდამშენში“ (Bomber, 1970) აღწერილია არასწორად მიმართული დაბომბვის მისია II მსოფლიო ომის დროს, ხოლო „ახლო ხედი“ (Close-Up, 1972) ჰოლივუდის კინოინდუსტრიის სამყაროს ეძღვნება. 

„ჯაშუშური ისტორიით“ (1976) დეიტონი დაუბრუნდა მის საყვარელ თემას და მოგვიანებით შექმნა ტრილოგიების სერია, რომლის მთავარი გმირი ბრიტანული დაზვერვის აგენტი ბერნარდ სამსონია [„ჯაშუშური ხაფანგი“, Spy Hook, 1988; „ჯაშუშური ზოლი“, Spy Line, 1989; „ჯაშუში სინკერი“, Spy Sinker, 1990; „რწმენა“, Faith, 1994; „იმედი“, Hope, 1995; „ქველმოქმედება“, Charity, 1996). სხვა რომანებიდან აღსანიშნავია: „SS-GB“ (1978), „XPD“ (1981), „ნახვამდის, მიკი მაუსო!“ (Goodbye, Mickey Mouse, 1982), „ზამთარი“ (Winter, 1987). ბევრი მათგანის მიხედვით გადაღებულია მხატვრული ფილმები. დეიტონს ასევე გამოქვეყნებული აქვს ისტორიული ნაშრომები II მსოფლიო ომის შესახებ და კულინარიული რეცეპტების წიგნები.
## ლიტერატურა 
* Burton, Alan (2016). Historical Dictionary of British Spy Fiction. London: Rowman & Littlefield. ISBN 978-1-4422-5587-6.

## რესურსები ინტერნეტში
## სქოლიო
კატეგორია:XX საუკუნის ინგლისელი მწერლები
საფრანგეთის ჩემპიონატი ჭადრაკში

**საფრანგეთის ჩემპიონატი ჭადრაკში** — ყოველწლიური ეროვნული საჭადრაკო ტურნირი საფრანგეთში. ოფიციალურად პირველად ჩატარდა 1923 წელს, მას შემდეგ, რაც 1921 წელს დაარსდა საფრანგეთის ჭადრაკის ფედერაცია (*Fédération Française des Échecs*). 

პირველი არაოფიციალური ეროვნული ტურნირი გაიმართა 1880 წელს, კაფე „დე ლა რეჟანსში“ (Café de la Régence), სადაც მომდევნო გათამაშებები 1881 და 1883 წლებშიც შედგა. 1903 და 1914 წლების ტურნირები იყო ოფიციალური ჩემპიონატის პირველი რეალური წინამორბედები. ისინი იმართებოდა სახელწოდებით — „საფრანგეთის მოყვარულთა ჩემპიონატი“ (*Championnat de France des amateurs*).

## არაოფიციალური ჩემპიონატები 
:

## ოფიციალური ჩემპიონატები 
:

### შენიშვნები 
## ქალთა ჩემპიონატის გამარჯვებულები 
:

## რესურსები ინტერნეტში 
* საფრანგეთის საჭადრაკო მემკვიდრეობა
* 

## სქოლიო
კატეგორია:ეროვნული ჩემპიონატები ჭადრაკში
კატეგორია:ჭადრაკი საფრანგეთში
ყაზახეთის ჩემპიონატი ჭადრაკში

**ყაზახეთის ჩემპიონატი ჭადრაკში** — ყოველწლიური საჭადრაკო ტურნირი, რომლის ორგანიზატორია ყაზახეთის ჭადრაკის ფედერაცია. ჭადრაკი ერთ-ერთი იმ სპორტთაგანი იყო, რომელიც წარმოდგენილი იყო 1933 წელს ალმა-ათაში გამართულ ყაზახეთის მეორე სპარტაკიადაზე, სადაც გამარჯვებული გუბაიდულა მენდეშევი გახდა. ყაზახეთის პირველი ოფიციალური ჩემპიონატი კაცთა, ქალთა და იუნიორთა შორის 1934 წელს ალმა-ათაში შედგა. ტიტულების რაოდენობით რეკორდსმენია ანატოლი უფიმცევი, რომელმაც ჩემპიონობა თერთმეტჯერ მოიპოვა.

## ეროვნული ჩემპიონატის გამარჯვებულები 
## სქოლიო
კატეგორია:ეროვნული ჩემპიონატები ჭადრაკში
კატეგორია:ჭადრაკი ყაზახეთში
ზღუდერი (სამცხე)

**ზღუდერი** — ისტორიული სოფელი სამცხეში, ახლანდელი ახალციხის მუნიციპალიტეტის ტერიტორიაზე.

ზღუდერს რამდენჯერმე იხსენიებს XVI საუკუნის მატიანე „მესხური დავითნის ქრონიკა“. ერთ-ერთი ჩანაწერის მიხედვით, რომელიც ოსმალებთან („ურუმებთან“) ბრძოლას შეეხება, პატრონ მანუჩარსა და პატრონ ერეკლეს ლაშქარი შეუყრიათ და ოსმალების პირისპირ დამდგარან. ყვარყვარე ავადმყოფობის გამო ლაშქრობაში ვერ წასულა და ზღუდერში ჩასულა. კიდევ ერთი ისტორიული ცნობა უკავშირდება პატრონ დედისიმედს, რომელიც საფარის მონასტრიდან წამოსულა და ღამით ზღუდერში ჩამოსულა.

1595 წლის „გურჯისტანის ვილაიეთის დიდი დავთრის“ მიხედვით ზღუდერი ახალციხის ლივის აწყურის ნაჰიეში შედიოდა. ის მოზრდილი დასახლება ჩანს. აქ სახლობდა 22 კომლი, ხოლო სოფელზე დაკისრებული ბეგარა 19 000 ახჩას შეადგენდა. სამცხის ზღუდრის ზუსტი ადგილმდებარეობა უცნობია. მისი მეზობლად დასახელებულია გეოგრაფიული პუნქტები: ნასოფლარი ოკიზა, სოფლები ზიკილია, წინუბანი, გიორგიწმინდა, ჩოხტა და სხვ.

## ლიტერატურა
* ჯიქია ს., გურჯისტანის ვილაიეთის დიდი დავთარი, წგ. 3, თბ., 1958. — გვ. 134–135.

კატეგორია:ახალციხის მუნიციპალიტეტის ისტორიული სოფლები
კატეგორია:გურჯისტანის ვილაიეთის დიდ დავთარში მოხსენიებული სოფლები
პორტუგალიის ჩემპიონატი ჭადრაკში

**პორტუგალიის ჩემპიონატი ჭადრაკში** — ყოველწლიური ეროვნული საჭადრაკო ტურნირი პორტუგალიაში. იგი დაარსდა 1911 წელს, თუმცა რეგულარულად, მცირე გამონაკლისების გარდა, მხოლოდ 1950-იანი წლებიდან ტარდება.

[მარჯვნივ|170px|ცერა|საერთაშორისო ოსტატი [ჟოაკიმ დურაო, პორტუგალიის ჩემპიონი 13 სხვადასხვა შემთხვევაში.]]

## გამარჯვებულების სია 
:

## რესურსები ინტერნეტში 
* გამარჯვებულების ოფიციალური სია
* ჩემპიონატების ისტორია

## სქოლიო
კატეგორია:ეროვნული ჩემპიონატები ჭადრაკში
კატეგორია:ჭადრაკი პორტუგალიაში
ატოლინგის მუნიციპალიტეტი

**ატოლინგის მუნიციპალიტეტი** () ― მუნიციპალიტეტი საკატეკასის შტატში, მექსიკის ჩრდილოეთ-ცენტრალურ ნაწილში. 2020 წლის აღწერის მიხედვით, მუნიციპალიტეტის მოსახლეობა 2 277 ადამიანს შეადგენს, რაც 2010 წლის მაჩვენებელთან შედარებით 15.4 %-ით ნაკლებია. მუნიციპალიტეტის ფართობია 281.968 კმ². მოსახლეობის სიმჭიდროვეა 8.1 ადამიანი კმ²-ზე. ტერიტორია საკატეკასის შტატის შემადგენლობაში 1833 წლის 29 ოქტომბერს შევიდა. მუნიციპალიტეტის ადმინისტრაციული ცენტრია სან-კაიეტანო. მექსიკის სტატისტიკისა და გეოგრაფიის ეროვნული ინსტიტუტის კლასიფიკაციით, მუნიციპალიტეტის კოდია 32003.

## იხილეთ აგრეთვე
*საკატეკასის შტატის მუნიციპალიტეტები

## სქოლიო
კატეგორია:საკატეკასის მუნიციპალიტეტები
ფილიპინების ჩემპიონატი ჭადრაკში

**ფილიპინების ჩემპიონატი ჭადრაკში** — ყოველწლიური ეროვნული საჭადრაკო ტურნირი, რომლის ორგანიზატორია ფილიპინების ჭადრაკის ეროვნული ფედერაცია.

## გამარჯვებულები 2008 წლამდე 
## დიდოსტატთა ბრძოლა (2008-დან) 
2008 წლიდან ჩემპიონატის დასკვნითი ეტაპი ვაჟთა და ქალთა შორის ტარდება ერთდროულად და მას „დიდოსტატთა ბრძოლას“ (Battle of the Grandmasters) უწოდებენ.

## სქოლიო
## რესურსები ინტერნეტში 
* ფილიპინების ჭადრაკის ეროვნული ფედერაცია
* ფილიპინების საჭადრაკო პორტალი

კატეგორია:ეროვნული ჩემპიონატები ჭადრაკში
კატეგორია:ჭადრაკი ფილიპინებში
შემოსაბრუნებელი წრე

[thumb|შემოსაბრუნებელი წრე [მარაოსებური დეპოს ტერიტორიაზე (სქემა)]]
**შემოსაბრუნებელი წრე** — მექანიზმი, რომელიც საშუალებას იძლევა შემობრუნდეს სატრანსპორტო საშუალება შეზღუდულ სივრცეში ერთი წერტილის გარშემო ამ საშუალების მონაწილეობის გარეშე. ყველაზე უფრო ხშირად გამოიყენება რკინიგზის ტრანსპორტზე.

## რკინიგზის შემოსაბრუნებელი წრე 
ამ ტიპის შემოსაბრუნებელი წრე წარმოადგენს სპეციალურ ლითონის წამწეს (ფერმას), რომელსაც აქვს რკინიგზის ლიანდაგი, რომელზეც შედის ლოკომოტივი ან მოძრავი შემადგენლობის სხვა ერთეული. შემოსაბრუნებელი წრის წამწე შეიძლება იყოს *ქვედა სვლით* ან *ზედა სვლით*. განასხვავებენ შემოსაბრუნებელი წრის ორ ტიპს: დაბალანსებული ტიპი და დაუბალანსებული ტიპი. დაბალანსებული შემოსაბრუნებელი წრე ცენტრში ეყრდნობა სპეციალურ საყრდენს, ასეთი შემოსაბრუნებელი წრე ითხოვს მოძრავი შემადგენლობის ზუსტ განლაგებას. დაუბალანსებული შემოსაბრუნებელი წრე ეყრდნობა ბორბლებს, რომლებიც მდებარეობენ წამწის ბოლოებში (ამ ბორბლებისთვის იგება განსაკუთრებული რკინიგზის ლიანდაგი).

თავდაპირველად, XIX საუკუნის ბოლოში და XX საუკუნის დასაწყისში შემოსაბრუნებელი წრეები ბრუნავდნენ ხელით, ბერკეტების საშუალებით. დღეისათვის შემოსაბრუნებელი წრეები ბრუნვაში მოდიან ელექტრო გადამყვანი მექანიზმით. თანამედროვეობაში რკინიგზის შემოსაბრუნებელი წრე უპირველეს ყოვლისა წარმოადგენს მარაოსებური დეპოს ატრიბუტს. შემოსაბრუნებელი წრის დახმარებით შესაძლებელია მობრუნდეს 180°-ით ან ასეთ დეპოში დადგეს საჭირო ლიანდაგზე მოძრავი შემადგენლობის ერთეული, ჩვეულებრივ ლოკომოტივი, იშვიათად ვაგონი ან ავტომოტრისა. ზოგიერთ შემთხვევაში დეპოში გამოიყენება შემოსაბრუნებელი სამკუთხედი.

### ფოტოგრაფიები 

ABT loco on turntable on the WCW railway.jpg|შემოსაბრუნებელი წრე ხელის გადამყვანი მექანიზმით
Kkstb10804.jpg|ორთქლმავალი შემოსაბრუნებელ წრეზე
Электровоз ДС3-013 пов круг 1.JPG|ელმავალი ДС3-013 კიევის დეპოს შემოსაბრუნებელ წრეზე
Поворотный круг и депо станции Пермь-II.jpg|სადგურ პერმი II-ის დეპო
Yekaterinburg-Passazhirsky-2021-09 - 24.jpeg|შემოსაბრუნებელი წრე სადგურ ეკატერინბურგი-სამგზავროში
Kleine Handbetätigte Drehscheibe im Textilmuseum Bocholt.jpg|შემოსაბრუნებელი წრე

## საავტომობილო შემოსაბრუნებელი წრე 
შემოსაბრუნებელი წრე ასევე შეიძლება გამოყენებული იქნეს საავტომობილე ტრანსპორტშიც. საავტობუსე შემოსაბრუნებელი წრე გამოიყენება რეისული ავტობუსების შემოსაბრუნებლად ან მოსახვევად ვიწრო ადგილებში, მაგალითად, მჭიდრო დასახლებაში, მთიან ადგილებში. შემოსაბრუნებელი წრე მსუბუქი ავტომობილებისთვის შეიძლება გამოყენებული იქნეს მათი ტექნიკური დათვალიერების პუნქტებში და მათ ქვიათ *შემოსაბრუნებელი ბაქანი*. ავტომობილები გამოფენაზე შეიძლება განლაგდნენ *შემოსაბრუნებელ პოდიუმზე*.

ცნება „შემოსაბრუნებელი წრე“ ასევე შეიძლება მიეკუთნოს უფრო კომპაქტურ მოწყობილობებს, რომელიც მიეკუთვნება საავტომობილო ინდუსტრიას. არსებობენ *შემოსაბრუნებელი წრე დაშლა-ბორბლების გასწორებისთვის* და *ავტომობილების მისაბმელების და ნახევარმისაბმელების შემოსაბრუნებელი წრეები* (ГОСТ 13915-68).

### ფოტოგრაფიები 

Webmotion1-2-.gif|შემოსაბრუნებელი წრე მსუბუქი ავტომობილისთვის
Elantxobe plataforma.jpg|შემოსაბრუნებელი წრე ავტობუსისთვის
Busdrehscheibe03-Schloss Burg-110105 kl.jpg |შემოსაბრუნებელი წრე ტროლეიბუსისთვის

## იხილეთ აგრეთვე
* მარაოსებური დეპო
* შემოსაბრუნებელი სამკუთხედი

## სქოლიო
კატეგორია:სარკინიგზო ინფრასტრუქტურა
ინდონეზიის ჩემპიონატი ჭადრაკში

**ინდონეზიის ჩემპიონატი ჭადრაკში** — ყოველწლიური საჭადრაკო ტურნირი, რომელსაც ატარებს ინდონეზიის ჭადრაკის ფედერაცია. ფედერაცია დაარსდა 1948 წელს ჯაკარტაში, თუმცა მისი ოფიციალური დაფუძნების თარიღად 1950 წლის 17 აგვისტო ითვლება. 1955 წელს ფედერაციის ოფისი ჯაკარტაში გადაიტანეს.

პირველი ჩემპიონატი, რომელიც ფედერაციამ ოფიციალურად აღიარა, ჩატარდა 1953 წელს ქალაქ სურაკარტაში. ტურნირის ისტორიაში ყველაზე მეტი გამარჯვება (5) მოპოვებული აქვს არდიანსიას. 1978 წლიდან ვაჟთა ტურნირის პარალელურად რეგულარულად ტარდება ქალთა ჩემპიონატიც.

## ვაჟთა ჩემპიონატის გამარჯვებულები 
## ქალთა ჩემპიონატის გამარჯვებულები 
## რესურსები ინტერნეტში 
* ინდონეზიის ჭადრაკის ფედერაციის ოფიციალური საიტი

## სქოლიო
კატეგორია:ეროვნული ჩემპიონატები ჭადრაკში
კატეგორია:ჭადრაკი ინდონეზიაში
ერმანას-მირაბალის პროვინცია

**ერმანას-მირაბალის პროვინცია** (; ითარგმნება როგორც დები მირაბალების პროვინცია) ― პროვინცია დომინიკელთა რესპუბლიკაში. 1952 წელს გამოეყო ესპაილიატის პროვინციას. თავდაპირველად **სალსედო** ეწოდებოდა და ზოგიერთი დღემდე ასე მოიხსენიებს. პროვინციაში ძალიან ნაყოფიერი ნიადაგია. მთავარი სასოფლო-სამეურნეო პროდუქტია პლანტანი.

## იხილეთ აგრეთვე
*დომინიკელთა რესპუბლიკის პროვინციები

## რესურსები ინტერნეტში
*  Oficina Nacional de Estadística Homepage of the official statistics portal of the Dominican Republic
*  Oficina Nacional de Estadística, Maps Administrative divisions of the provinces of the Dominican Republic, downloadable in PDF format

## სქოლიო
კატეგორია:ერმანას-მირაბალის პროვინცია
კატეგორია:დომინიკელთა რესპუბლიკის პროვინციები
კატეგორია:1952 წელს დაარსებული ქვეყნები და ტერიტორიები
ინდეპენდენსიის პროვინცია

**ინდეპენდენსიის პროვინცია** () — პროვინცია დომინიკელთა რესპუბლიკაში. მდებარეობს ქვეყნის დასავლეთ ნაწილში, ჰაიტის საზღვართან. შეიქმნა 1948 წელს, მაგრამ ოფიციალური სტატუსი 1950 წლის 1-ელ იანვარს მიიღო. მანამდე ბაორუკოს პროვინციაში შედიოდა. 

## იხილეთ აგრეთვე
*დომინიკელთა რესპუბლიკის პროვინციები

## სქოლიო
კატეგორია:ინდეპენდენსიის პროვინცია
კატეგორია:დომინიკელთა რესპუბლიკის პროვინციები
კატეგორია:1950 წელს დაარსებული ქვეყნები და ტერიტორიები
ტოკოროზავა

ტოკოროზავა (所沢市, *Tokorozawa-shi*) — ქალაქი იაპონიაში, რომელიც მდებარეობს საიტამის პრეფექტურაში. 2024 წლის 1 თებერვლის მონაცემებით, ქალაქის სავარაუდო მოსახლეობა შეადგენს 343,298 ადამიანს (168,939 კომლი), ხოლო მოსახლეობის სიმჭიდროვეა 4,761 ადამიანი კვადრატულ კილომეტრზე. ქალაქის საერთო ფართობი 72.11 კვადრატული კილომეტრია.

## სქოლიო
კატეგორია:ქალაქები
კატეგორია:დასახლებული პუნქტები
ზღუდერი (ცხინვალი)

**ზღუდერი**, *ზღუდრისგვერდა*, *ზღუდრის ბორცვი* — ქალაქ ცხინვალის ისტორიული გარეუბანი, ქალაქის სამხრეთ შესასვლელთან. მდებარეობს მდინარე ლიახვის მარცხენა მხარეს, მაღლობზე. 

სახელწოდებიდან ჩანს, რომ ზღუდერი წარსულში გამაგრებული ადგილი (ზღუდე, ზღუდარი) უნდა ყოფილიყო. ზღუდერი დიდი ლიახვით მორწყულ სოფლების ჩამონათვალში მოხსენიებული აქვს ვახუშტი ბატონიშვილს, მისივე რუკაზე (1745) კი სოფელი დატანილია საკულტო ნაგებობის ნიშნით — ჯვრით. ზღუდერი ცხინვალის ხეობის სოფლებს შორის დასახელებულია იოჰან გიულდენშტედტის მოგზაურობის წიგნში და იოანე ბატონიშვილის „ქართლ-კახეთის აღწერაში“ (XVIII საუკუნე). სოფელ ზღუდრის მოსახლეობა ჟამიანობისაგან ამოწყვეტილა, ხოლო გადარჩენილი მამისაშვილების ერთი შტო უფრო დაბლა, ლიახვის მარცხენა ნაპირზე დასახლებულა და დაუარსებია პატარა სოფელი მამისაანთი (შემდგომში სოფელ ერედვის ნაწილი). XVIII საუკუნის დოკუმენტებით ზღუდერი თავად ფავლენიშვილების სათავადოში შედიოდა. 

ზღუდერში, სასაფლაოს ტერიტორიაზე დგას XVII საუკუნის წმინდა გიორგის სახელობის დარბაზული ეკლესია, რომლის ასომთავრული წარწერები იხსენიებს ტაძრის აღმშენებელს — მარიამ ქართლის დედოფალს. აქ იმართებოდა სახალხო დღესასწაული — ზღუდრობა.

ზღუდერის მიდამოებში 1940-იანი წლებიდან აღმოჩნდა ენეოლითური მასალა (ს. ნადიმაშვილი, 1944; ვ. ლიუბინი, 1950). 1950 წლიდან ზღუდრისგვერდასა და ზღუდრის ბორცვზე არქეოლოგიურ გათხრებს ატარებდა ბორის კუფტინი, შემდეგ — ოთარ ჯაფარიძე. გარდა ადრებრინჯაოს ხანის კერამიკის ნაშთებისა, ზღუდრის ბორცვზე გამოვლინდა გვიანბრინჯაოს – ადრერკინის ხანის ორმოსამარხები.

## სქოლიო
კატეგორია:ცხინვალი
კატეგორია:შიდა ქართლის მხარის ისტორიული სოფლები
კატეგორია:შიდა ქართლის მხარის არქეოლოგიური ძეგლები
ლოკომოტივის ბრიგადა

[thumb|left|[ორთქლმავალი|ორთქლმავალ ФД-ს ლოკომოტივის ბრიგადა]]
[thumb|ელექტრომატარებელ [ЭД4|ЭД4М-ის ლოკომოტივის ბრიგადა]]
[thumb|ლოკომოტივის ბრიგადები [ორთქლმავალი|ორთქლმავალთან. 1955 წელი, გერმანიის დემოკრატიული რესპუბლიკა]]
**ლოკომოტივის ბრიგადა** — საინჟინრო-ტექნიკური თანამშრომლების ჯგუფი რკინიგზის ტრანსპორტ, რომელზეც დაკისრებულია ვალდებულება მოემსახურონ ლოკომოტივებს (ორთქლმავალს, თბომავალს, ელმავალს, მოტორვაგონიან მოძრავ შემადგენლობებს) და მატარებლების უსაფრთხო ტარებას.

ჩვეულებრივ ლოკომოტივების ბრიგადების შემადგენლობაში შედის ორი ადამიანი — მემანქანე, ბრიგადის ხელმძღვანელი და მისი თანაშემწე.

ადრე, ორთქლის წევისას, *ორთქლმავლის ბრიგადაში*, მემანქანის და თანაშემწის გარდა, შედიოდნენ: ***ცეცხლფარეში*** (მძლავრ ორთქლმავლებზე შეიძლება ყოფილიყო ორი ცეცხლფარეში, ხოლო ნახშირმიმწოდებელ ორთქლმავლებზე ცეცხლფარეში შეიძლება არ ყოფილიყო), ასევე *საპოხის წამსმელი*, ამასთან საპოხის წამსმელი მუშაობდა მხოლოდ ორთქლმავლის დეპოში მომსახურების დროს, ხოლო ბრიგადის დანარჩენი წევრები ატარებდნენ ორთქლმავალს და ემსახურებოდნენ მას გზაში.

თბოწევაზე გადასვლის შემდეგ ლოკომოტივის ბრიგადის შემადგენლობიდან თანდათან გამოეთიშნენ საპოხის წამსმელი და ცეცხლფარეში, მაგრამ გარკვეული დროის განმავლობაში არსებობდა *დიზელისტის* თანამდებობა, რომელიც გზაში ყურადღებას აქცევდა დიზელის ძრავის მუშაობას. თბომავლების საიმედოობის ზრდასთან ერთად დიზელისტის თანამდებობის ყოფნამაც აზრი დაკარგა.

ზოგიერთ შემთხვევებში, ლოკომოტივის მართვის უშუალოდ მემანქანეზე გადასვლასთან დაკავშირებით, ტერმინი „ლოკომოტივის ბრიგადა“ ხმარებიდან გამოვიდა.

მემანქანე ლოკომოტივის მართვისას სადგურებზე და გადასარბენებზე უნდა გაითვალისწინოს შუქნიშნების სიგნალები და მოძრაობის სამსახურის თანამშრომლების ყველა სამომსახურეო ბრძანებები და განკარგულებები: სადგურის მორიგის, ხოლო გადასარბენზე — სამატარებლო დისპეტჩერის. მემანქანე და მისი თანაშემწე, იმყოფებიან რა სადგურში ან უახლოვდებიან მას, მყისიერად გადადიან სადგურის მორიგის ოპერატიულ დაქვემდებარებაში და არა აქვთ უფლება  მისი თანხმობის გარეშე შეასრულონ სამოძრაო ოპერაცია.

## ლიტერატურა
* Бригада паровозная // Энциклопедический словарь Брокгауза и Ефрона : в 86 т. (82 т. и 4 доп.). — СПб., 1890—1907.

## სქოლიო
კატეგორია:სარკინიგზო ტრანსპორტი
კატეგორია:რკინიგზის პროფესიები
კოტეხი

**კოტეხი** — ქალაქ გურჯაანის უბანი, მის დასავლეთ ნაწილში, მდინარე ალაზნის მარჯვენა მხარეს; ყოფილი სოფელი.

კოტეხის მნიშვნელოვანი სალოცავი იყო მის დასავლეთით მდებარე ზღუდრის წმინდა გიორგის ეკლესია (დაანგრიეს 1920-იან წლებში, ამჟამად აღდგენილია). აქ იმართებოდა პოპულარული სახალხო დღესასწაული ზღუდრობა.

კოტეხში მდებარეობს მევენახეობის მიკროზონა, რომელთანაც დაკავშირებულია ქართული ადგილწარმოშობის დასახელების ღვინო „კოტეხი“. აქ მოქმედებს „კოტეხი — გურჯაანის ღვინის ქარხანა“ (დაარსდა 1976).

## იხილეთ აგრეთვე
* კატეხი — სოფელი ისტორიულ ჰერეთში
## სქოლიო
კატეგორია:კახეთის მხარის ისტორიული სოფლები
კატეგორია:გურჯაანი
ზღუდრის არქეოლოგიური ძეგლები

**ზღუდრის არქეოლოგიური ძეგლები** — მრავალფენიანი არქეოლოგიური ძეგლი მდინარე ძამის მარცხენა ნაპირზე, ადგილ გოჩაანთკარში (სოფ. ზღუდერის დასავლეთით, ქარელის მუნიციპალიტეტი). გაითხარა 1964–1966 წლებში (ხელმძღვ. გ. ნემსაძე).

## ბრინჯაოს ხანის სამაროვანი 
გამოვლინდა გვიანდელი ბრინჯაოს ხანის (ძვ. წ. II ათასწლ. ბოლო – I ათასწლ. დასაწყ.) სამაროვანი — 10 ორმოსამარხი და 6 ქვაწრიული ყორღანი (დიამ. 5 მ), რომელშიც თითო მიცვალებული ესვენა. მათ ჩატანებული ჰქონდათ შავად და ნაცრისფრად გამომწვარი, ზოგჯერ ორნამენტით შემკული თიხის ჭურჭელი (ქოთნები, ლანგრები, სადღვებელი), სამკაული (ბრინჯაოს თავხვია საკინძები, სამაჯურები და ბეჭდები, სარდიონის, მინისა და პასტის მძივები), შრომისა და საბრძოლო იარაღი (ბრინჯაოს ნემსი, მახათი, ისრისპირები, რკინის მასრა, გახსნილი შუბისპირი). ყორღანებში ჩაშვებულია ორმოსამარხები, რომლებშიც კიდურებმოხრილ მიცვალებულებს ჩატანებული ჰქონდათ ლეგად გამომწვარი თიხის ჭურჭელი (ფიალები, ტოლჩები, ლანგრები) და ბრინჯაოს სამკაული (თავხვია საკინძები, სამაჯურები). 

## გვიანანტიკური ხანის სამაროვანი 
აღმოჩნდა აგრეთვე გვიანდელი ანტიკური ხანის (II ს. ბოლო – IV ს. დასაწყ.) დიდგვაროვანთა სამაროვანი. ორმოსამარხებსა და ქვის სარკოფაგებში გვხვდება თითო-თითოდ და წყვილად დაკრძალვაც. თავით დასავლეთისკენ დასვენებულ მიცვალებულებს ჩატანებული ჰქონდათ ოქროს, ვერცხლისა და ბრინჯაოს ჭურჭელი (მ. შ. ბერძნული და არაბულწარწერებიანი ლანგარი, კოვზი და თასი; ცეცხლოვანი ბომონისა და საკურთხევლის წინ მდგარი ცხენებისგამოსახულებიანი პინაკები და სხვ.), სამკაული (ძვირფასი თვლებით შემკული საყურეები, გემიანი ბეჭდები, სამაჯურები, აბზინდები, ვარდულები და სხვ.), რიტუალური დანიშნულების ნივთები (ბრინჯაოს გრიფონი; 2 სასაკმევლე, რ-თაგან ერთი ხარის თავის გამოსახულებას, მეორე კი ტაძრის მოდელს წარმოადგენს), იმპორტული მინის ნაწარმი, ვერცხლის გარსაკრავებიანი ხის სარეცლის ფეხები, ოქროსა და ვერცხლის რომაული და პართული მონეტები. დიდგვაროვანთა სამარხების გვერდით აღმოჩნდა მათი თანადროული ღარიბული ორმოსამარხებიც. მიცვალებულები იწვნენ მარცხენა გვერდზე, ხელფეხმოხრილნი. ჩატანებული ჰქონდათ მოვარდისფროდ და ლეგად გამომწვარი თიხის ხელადები, ვერცხლის ბეჭდები (ერთს — ოქროს რგოლებიანი საყურე), თითო პართული ვერცხლის მონეტა. 

## გვიანანტიკური და შუა საუკუნეების ნასახლარები 
სამაროვნის ჩრდილოეთით, დაახლ. 80 მ-ზე გაითხარა გვიანდელი ანტიკური ხანის (III–VI სს.) ნასახლარი. აღმოჩნდა ქვის ნაგებობის საძირკველი (სიგანე 1,5 მ), დიდი ზომის რამდენიმე ორყურა ჭურჭელი, რომელთა ყურები შემკულია მზის სტილიზებული გამოსახულებით. ამ ნამოსახლარის აღმოსავლეთით, დაახლ. 150 მ-ზე, გაითხარა შუა საუკუნეების ხანის ნამოსახლარი. აღმოჩნდა საცხოვრებელი (ოთხკუთხა ოთახები მიწატკეპნილი იატაკებით, დედაბოძისა და კერის ნაშთები) და სამეურნეო (ზეთსახდელი) ქვის ნაგებობათა ნაშთები, ქვევრები, თონეები, ზეთის სახდელი საწნახელი, კერამიკული ჭურჭელი, წყალსადენის მილი და სხვ.

## ლიტერატურა
* ბრაუნდი დ., ჯავახიშვილი ქ., ნემსაძე გ., საგანძური ზღუდერიდან, თბ., 2009.

კატეგორია:ქარელის მუნიციპალიტეტის არქეოლოგიური ძეგლები
ჩინეთის კარიბჭის ციხესიმაგრის პარკი

მინი|მარჯვნივ|ჩინეთის რესპუბლიკის კარიბჭის პარკი, ნანკინი
**ჩინეთის კარიბჭის ციხესიმაგრის პარკი** () — პარკი ნანკინში, ძიანგსუს პროვინციაში, ჩინეთში. მდებარეობს მდინარე ცინხაის ჩრდილოეთით, ნანკინის ქალაქის კედლის სამხრეთით და ჩანგანის ხიდთან ახლოს. ხეებით გაფორმებულ მდინარისპირა პარკში შესვლა ჩინეთის კარიბჭიდან შეიძლება.

ნანკინის ქალაქმა ის ქალაქის ხუთ საუკეთესო პარკს შორის დაასახელა. სხვა პარკებია მოჩოუს ტბის პარკი, ცინგლიანგშანის პარკი, ვუჩაომენის პარკი და სიუენვუს ტბა.

## სქოლიო
კატეგორია:პარკები
ჰენრი სიმონსი

**ჰენრი ოსვალდ სიმონსი** (დ. 1 ივლისი, 1970) — ამერიკელი მსახიობი. ის ყველაზე მეტად ცნობილია ალფონსო „მაკ“ მაკენზის როლით *ABC*-ის სუპერგმირულ დრამატულ სერიალში *„Agents of S.H.I.E.L.D.“* (2014–2020) და ბოლდუინ ჯონსის როლით *ABC*-ის პოლიციურ დრამატულ სერიალში *„NYPD Blue“* (2000–2005).

## ადრეული ცხოვრება და განათლება
სიმონსი სტემფორდში, კონექტიკუტის შტატში დაიბადა. იგი სკოლის მასწავლებლის, აურელიასა და საშემოსავლო სამსახურის ოფიცრის, ჰენრი სიმონს უფროსის ვაჟია.  ოჯახში სამი შვილია: თავად სიმონსი, მისი ტყუპისცალი და კიდევ ერთი და. 
სიმონსმა ფრანკლინ პირსის უნივერსიტეტის კალათბურთის სტიპენდია მოიპოვა, სადაც ბიზნესის ხარისხი მიიღო.

ფრანკლინ პირსის უნივერსიტეტში სწავლისას მან ძალები თეატრშიც მოსინჯა.

სიმონსმა ამერიკის შავკანიანთა კინოფესტივალზე  ჟიურის მთავარი პრიზი მოიპოვა მამაკაცის როლის საუკეთესო შესრულებისთვის — 2007 წლის ფილმში *„South of Pico“*, სადაც მან დოქტორ უოლტერ ჩემბერსის სახე შექმნა.

2014-დან 2020 წლამდე სიმონსი მონაწილეობდა *ABC*-ის სუპერგმირულ დრამატულ სერიალში *„Agents of S.H.I.E.L.D.“*, სადაც *S.H.I.E.L.D.*-ის დირექტორის, ალფონსო „მაკ“ მაკენზის როლს ასრულებდა. მეორე სეზონში მისი პერსონაჟი პერიოდულად ჩნდებოდა, თუმცა მესამე სეზონიდან იგი ძირითად სამსახიობო შემადგენლობაში დააწინაურეს და სერიალის დასრულებამდე ამ სტატუსს ინარჩუნებდა.

2021 წელს მან მთავარი როლი შეასრულა ავა დიუვერნეის სერიალში *„Cherish the Day“*.

შემდეგ ეტაპზე კი იგი მონაწილეობას მიიღებს *MGM+*-ის დრამატულ სერიალში *„Emperor of Ocean Park“*, სადაც პარტნიორობას ფორესტ უიტეკერს გაუწევს.

## პირადი ცხოვრება
სიმონსმა 2010 წლის მაისში მსახიობ სოფინა ბრაუნზე იქორწინა.

## რესურსები ინტერნეტში
* 

## სქოლიო
კატეგორია:დაბადებული 1 ივლისი
კატეგორია:დაბადებული 1970
კატეგორია:ცოცხალი ადამიანები
კატეგორია:ამერიკელები
კატეგორია:ამერიკელი მსახიობები
კატეგორია:მამაკაცი მსახიობები
კატეგორია:ამერიკელი მამაკაცი კინომსახიობები
კატეგორია:ამერიკელი მამაკაცი ტელემსახიობები
ლორეტოს მუნიციპალიტეტი

**ლორეტოს მუნიციპალიტეტი** () ― მუნიციპალიტეტი საკატეკასის შტატში, მექსიკის ჩრდილოეთ-ცენტრალურ ნაწილში. 2020 წლის აღწერის მიხედვით, მუნიციპალიტეტის მოსახლეობა 53 709 ადამიანს შეადგენს, რაც 2010 წლის მაჩვენებელზე 11 %-ით მეტია. მუნიციპალიტეტის ფართობია 430.213 კმ². მოსახლეობის სიმჭიდროვეა 124.8 ადამიანი კმ²-ზე. ტერიტორია საკატეკასის შტატის შემადგენლობაში 1931 წლის 7 ოქტომბერს შევიდა. მუნიციპალიტეტის ადმინისტრაციული ცენტრია ლორეტო. მექსიკის სტატისტიკისა და გეოგრაფიის ეროვნული ინსტიტუტის კლასიფიკაციით, მუნიციპალიტეტის კოდია 32024.

## იხილეთ აგრეთვე
*საკატეკასის შტატის მუნიციპალიტეტები

## სქოლიო
კატეგორია:საკატეკასის მუნიციპალიტეტები
მორელოსი (საკატეკასი)

**მორელოსის მუნიციპალიტეტი** () ― მუნიციპალიტეტი საკატეკასის შტატში, მექსიკის ჩრდილოეთ-ცენტრალურ ნაწილში. 2020 წლის აღწერის მიხედვით, მუნიციპალიტეტის მოსახლეობა 13 207 ადამიანს შეადგენს, რაც 2010 წლის მაჩვენებელზე 14.9 %-ით ნაკლებია. მუნიციპალიტეტის ფართობია 181.363 კმ². მოსახლეობის სიმჭიდროვეა 72.8 ადამიანი კმ²-ზე. ტერიტორია საკატეკასის შტატის შემადგენლობაში 1869 წლის 8 თებერვალს შევიდა. მუნიციპალიტეტის ადმინისტრაციული ცენტრია მორელოსი. მექსიკის სტატისტიკისა და გეოგრაფიის ეროვნული ინსტიტუტის კლასიფიკაციით, მუნიციპალიტეტის კოდია 32032.

## იხილეთ აგრეთვე
*საკატეკასის შტატის მუნიციპალიტეტები

## სქოლიო
კატეგორია:საკატეკასის მუნიციპალიტეტები